RO
21.11.2022
Jurnalul Oficial al Uniunii Europene
C 441/15
— obligarea intimatei la plata tuturor cheltuielilor de judecată aferente celor două proceduri.
Motivele și principalele argumente În susținerea recursului formulat, recurentul invocă două motive: Primul motiv este întemeiat pe o pretinsă încălcare a articolului 45 TFUE, pe încălcarea de către Tribunal a obligației sale de motivare, pe o eroare de calificare juridică și pe denaturarea dosarului; Al doilea motiv invocă încălcarea finalității articolului 8 din anexa VII la Statutul funcționarilor Uniunii Europene și încălcarea principiului general al proporționalității.
Recurs introdus la 29 august 2022 de Hochmann Marketing GmbH împotriva Hotărârii Tribunalului (Camera a zecea) din 29 iunie 2022 în cauza T-337/20, Hochmann Marketing GmbH/Oficiul Uniunii Europene pentru Proprietate Intelectuală (Cauza C-575/22 P) (2022/C 441/21) Limba de procedură: germana Părțile Recurentă: Hochmann Marketing GmbH (reprezentant: J. Jennings, avocat) Cealaltă parte din procedură: Oficiul Uniunii Europene pentru Proprietate Intelectuală Prin Ordonanța din 10 octombrie 2022, vicepreședintele Curții de Justiție a Uniunii Europene a respins recursul ca inadmisibil și a dispus ca recurenta să suporte propriile cheltuieli de judecată.
Cerere de decizie preliminară introdusă de Landgericht Frankfurt am Main (Germania) la 1 septembrie 2022 – flightright GmbH/TAP Portugal (Cauza C-578/22) (2022/C 441/22) Limba de procedură: germana Instanța de trimitere Landgericht Frankfurt am Main
Părțile din procedura principală Reclamantă și recurentă: flightright GmbH Pârâtă și intimată: TAP Portugal
Întrebările preliminare 1) Articolul 4 alineatul (3) coroborat cu articolul 2 litera (j) din Regulamentul (CE) nr.
261/2004 (1) coroborate cu articolul 3 alineatul (2) din regulamentul menționat trebuie interpretate în sensul că pasagerul trebuie să se prezinte întotdeauna pentru înregistrare, în condițiile stipulate și la ora indicată în prealabil de către operatorul de transport aerian, tour operator sau un agent de voiaj autorizat sau, în cazul în care ora nu este indicată, nu mai târziu de 45 de minute înaintea orei de plecare publicate și trebuie să se prezinte, de asemenea, pentru îmbarcare în sensul articolului 2 litera (j) din Regulamentul nr.
261/2004, în condițiile menționate la articolul 3 alineatul (2) din acest regulament?